

# Event Details

- **Event Name**: 4 μέρες σε μια ...διαφορετική Αθήνα “by Svoura”!!!
- **Event Start and End Date**: Thu, 26 Mar, 2026 at 07:00 am – Sun, 29 Mar, 2026 at 08:00 pm (+02:00)
- **Event Description**: Αναχωρούμε την Πέμπτη 26 Μαρτίου το πρωί από Θεσσαλονίκη (Βασιλικό Θέατρο &amp; One Salonica) για ένα 4ημερο σε μια ...διαφορετική Αθήνα που ελάχιστοι επισκέπτονται!
Στην διαδρομή θα γίνουν οι απαραίτητες στάσεις για καφέ, φαγητό και WC.

Μπαίνοντας στην Αθήνα το μεσημεράκι, μας περιμένει μια όμορφη εμπειρία, σε έναν πολύ ιδιαίτερο χώρο!

Περίπατος, ξενάγηση και οινογευσία λοιπόν, στις εγκαταστάσεις του Πύργου Βασιλίσσης!!! 
Ο Πύργος της Βασιλίσσης είναι η βασιλική έπαυλη του Όθωνα και της Αμαλίας, που κατασκευάστηκε στη θέση ενός παλιού πύργου. Το κτίσμα είναι ένα μοναδικό μνημείο της νεογοτθικής αρχιτεκτονικής στην Ελλάδα. To Κτήμα του Πύργου Βασιλίσσης γεννήθηκε από το όραμα της βασίλισσας Αμαλίας για την δημιουργία μιας πρότυπης αγροτικής εγκατάστασης, στην οποία θα δοκιμάζονται καινούριες παραγωγικές μέθοδοι για τον εκσυγχρονισμό της ελληνικής γεωπονίας. 

Σήμερα στο Κτήμα συναντούμε άλογα, κότες και μελίσσια. Πέρα από τις ελιές και τις φιστικιές συναντούμε αμυγδαλιές, μουριές, πεύκα και κυπαρίσσια ενώ καλλιεργούνται και αρωματικά φυτά τα οποία πωλούνται στο πωλητήριο του Πύργου. 

Τα αμπέλια ήταν μια από τις πρώτες καλλιέργειες του κτήματος. Στόχος είναι ο  αμπελώνας των 200 σχεδόν στρεμμάτων να παράγει όσο το δυνατόν καλύτερης ποιότητας σταφύλια. 

Εμείς μετά την ξενάγησή μας μέσα στον ιδιαίτερα όμορφο πύργο, τον περίπατο στο Κτήμα και τους στάβλους, θα έχουμε τη μοναδική εμπειρία να απολαύσουμε 3 από τα βιολογικά κρασιά στο Οινοποιείο του Kτήματος.

Το απογευματάκι τακτοποιούμαστε στα δωμάτιά μας στο “Hotel Athinais” και θα έχουμε το βράδυ μας ελεύθερο για μία βόλτα στη φωτισμένη Αθήνα ή για θέατρο ή/και μουσικά θεάματα!


Παρασκευή 27 Μαρίου 2026

Απολαμβάνουμε το πρωινό μας, παίρνουμε καφέ στο χέρι και πάμε παρέα με την Μαρίνα, την πιστοποιημένη ξεναγό μας να “περπατήσουμε” την Ιερά Οδό και να ξετυλίξουμε την ιστορία γύρω από τα μυστήρια της Ελευσίνας.

Η διαδρομή μας ξεκινάει από τον Κεραμικό όπου συναντάμε τα πρώτα κομμάτια της Ιεράς Οδού, που ενώνει από τους αρχαίους χρόνους την Αθήνα με την Ελευσίνα. Παραπλεύρως της οδού, στις παρυφές του όρους Αιγάλεω, σε κομβική θέση βρίσκεται η Μονή Δαφνίου. Tο Καθολικό (ο ναός της μονής) χρονολογείται στον 11ο αι. και ανήκει στον οκταγωνικό τύπο, που υιοθετείται στους μεσοβυζαντινούς χρόνους σε μία σειρά σπουδαίων μνημείων. Από το 1990, η Μονή Δαφνίου περιλαμβάνεται στον Κατάλογο Μνημείων Παγκόσμιας Πολιτιστικής Κληρονομιάς της UNESCO.

Στη μέση της πορείας της προς την Ελευσίνα, η Ιερά οδός συναντούσε το Ιερό της Αφροδίτης (σήμερα στην περιοχή Χαϊδαρίου).  Πρόκειται για υπαίθριο τέμενος, με μικρό ναό, αυλή, βωμό και ένα τετράπλευρο κτίσμα, πιθανότατα οικία των ιερέων. Χαρακτηριστικό στοιχείο του Ιερού αποτελεί ο φυσικός βράχος όπου είχαν λαξευτεί κόγχες (ντουλαπάκια) για την τοποθέτηση των αφιερωμάτων των πιστών.  Τμήμα της Ιεράς Οδού σώζεται νότια του περιβόλου του Ιερού της Αφροδίτης. 

Έχοντας φτάσει οδικώς στην Ελευσίνα, συναντάμε και ξεναγούμαστε σε ένα από τα πιο σημαντικά λατρευτικά κέντρα της αρχαιότητας, το Ιερό της Ελευσίνας. Σε αυτό λατρευόταν η Δήμητρα, θεά της φύσης, της γεωργίας και της αγροτικής ζωής, μαζί με την Κόρη της, την Περσεφόνη. Η σύνδεση της Ελευσίνας με τις δυο θεές οφείλεται στον μύθο της αρπαγής της Περσεφόνης από τον Πλούτωνα και την αναζήτησή της από τη μητέρα της. 

Οι λατρευτικές τελετές που πραγματοποιούνταν σε δύο περιόδους και διαρκούσαν εννέα ημέρες, σε ανάμνηση της περιπλάνησης της θεάς Δήμητρας για την αναζήτηση της κόρης της, Περσεφόνης, ονομάζονται “Ελευσίνια Μυστήρια”. Περισσότερα μυστικά για αυτές τις τελετές θα μας πει η ξεναγός μας κατά την επίσκεψή μας στο Αρχαιολογικό Μουσείο Ελευσίνας, το οποίο κατασκευάστηκε το 1890 και πρόκειται για ένα από τα παλαιότερα μουσεία στον ελλαδικό χώρο. (ΓΕΝΙΚΗ ΕΙΣΟΔΟΣ ΣΤΟ ΙΕΡΟ ΤΗΣ ΔΗΜΗΤΡΑΣ ΚΑΙ ΚΟΡΗΣ &amp; ΣΤΟ ΜΟΥΣΕΙΟ 10,00€ / ΜΕΙΩΜΕΝΟ 5,00€)

Η Ελευσίνα το 2026 αποτελεί μια “πόλη- μεταμορφωτή”, η οποία, μετά την ανακήρυξή της ως Πολιτιστική Πρωτεύουσα της Ευρώπης το 2023, έχει αναδειχθεί σε πολιτιστικό και τουριστικό προορισμό, συνδυάζοντας την πλούσια αρχαιολογική της κληρονομιά με τη σύγχρονη βιομηχανική ανάπλαση, αποτελώντας πλέον έναν ελκυστικό προορισμό για επισκέπτες.

Θα έχουμε ελεύθερο χρόνο για φαγητό και καφέ και θα επιστρέψουμε το απόγευμα στο ξενοδοχείο μας για ξεκούραση. Ελεύθερο βράδυ για κοινωνικές επαφές με φίλους και θεάματα.


Σάββατο 28 Μαρτίου 2026

Μία απαιτητική μέρα ξημέρωσε και χρειαζόμαστε ένα καλό πρωινό για να πάρουμε δυνάμεις.

Ξεκινάμε με μια επίσκεψη σε 2 ιστορικά πλοία του Ελληνικού Ναυτικού!
Το θωρηκτό Γ. Αβέρωφ καθελκύστηκε το 1910 και διαδραμάτισε σημαντικό ρόλο στην σύγχρονη ιστορία της  Ελλάδος λαμβάνοντας μέρος στους Βαλκανικούς Πολέμους, τις επιχειρήσεις της Μικράς Ασίας, καθώς και στον Α΄ και Β΄ Παγκόσμιο πόλεμο. Παροπλίσθηκε το 1952 και μέχρι το 1983 παρέμεινε πρυμνοδετημένο στον Πόρο. Το 1984 το Πολεμικό Ναυτικό αποφάσισε να το μετατρέψει σε πλωτό μουσείο και το μετέφερε στο Φάληρο. Από τότε βρίσκεται  εκεί και τιμά με την παρουσία του το Ελληνικό Πολεμικό Ναυτικό και την Ναυτική κληρονομιά της Ελλάδος. (ΓΕΝΙΚΗ ΕΙΣΟΔΟΣ 18 – 64 ετών: 5,00 €/ άνω των 65 ετών: 2,50 €/ ΔΩΡΕΑΝ ΕΙΣΟΔΟΣ: Άτομα με Ειδικές Ανάγκες (Α.Μ.Ε.Α) και  Άνεργοι με επίδειξη των ανάλογων εγγράφων)

Δίπλα του στέκει επιβλητική η Αθηναϊκή Τριήρης “Ολυμπιάς”, η οποία ξεκίνησε να κατασκευάζεται στις 5 Μαΐου του 1985 στο ναυπηγείο του Δ. Τζακάκου στο Κερατσίνι από Έλληνες καραβομαραγκούς και ολοκληρώθηκε τον Ιούνιο του 1987. Αποτελεί μοναδικό έκθεμα παγκοσμίως και από την ημέρα της καθέλκυσής της στελεχώνεται από Στρατιωτικό προσωπικό του Πολεμικού Ναυτικού, άνδρες και γυναίκες. 

Αφού ολοκληρώσουμε τις επισκέψεις μας στα πλοία, θα έχουμε χρόνο να απολαύσουμε μία βόλτα για καφέ και φαγητό στη Μαρίνα Φλοίσβου, χαζεύοντας τους γλάρους που παίζουν ανάμεσα στα πολυτελή σκάφη.

Επιστρέφουμε στο κέντρο της Αθήνας, για να επισκεφτούμε ένα ακόμα μοναδικό στο είδος του μουσείο, το Μουσείο Αρχαίας Ελληνικής Τεχνολογίας Κοτσανά.  
Ένα μουσείο που αναδεικνύει τη διαχρονική τεχνολογική ευφυΐα της αρχαιότητας μέσα από λειτουργικά μοντέλα, διαδραστικές εφαρμογές και τεκμηριωμένες ανακατασκευές, φωτίζοντας τα θεμέλια της σύγχρονης επιστήμης και μηχανικής. 
Η συλλογή του μουσείου περιλαμβάνει περισσότερα από 500 λειτουργικά ομοιώματα αρχαίων ελληνικών εφευρέσεων.  

Για να πάρουμε λοιπόν την πλήρη γνώση γύρω από αυτά τα επιτεύγματα, επιλέξαμε για εσάς να έχουμε μία ώρα ξενάγησης από εξειδικευμένο  επιστήμονα.

Μία γεμάτη Svourίστικη μέρα δεν μπορεί να μην έχει ένα θεαματικό φινάλε! 
Νύχτωσε και δεν έχουμε τίποτα καλύτερο να κάνουμε, από το να σηκώσουμε το βλέμμα μας στον έναστρο ουρανό της Αθήνας! Το Εθνικό Αστεροσκοπείο Αθηνών, το πρώτο ερευνητικό κέντρο της νεότερης Ελλάδας, που λειτουργεί αδιάλειπτα από το 1842, μας περιμένει!!!

Το Κέντρο Επισκεπτών Θησείου βρίσκεται στον ιστορικό χώρο του ΕΑΑ, στην κορυφή του λόφου Νυμφών, απέναντι από τον ιερό βράχο της Ακρόπολης. Θα ξεναγηθούμε στη βιβλιοθήκη του, η οποία περιλαμβάνει πλήθος από ιστορικά συγγράμματα και θα δούμε από κοντά ένα μεγάλο αριθμό επιστημονικών οργάνων του περασμένου αιώνα. Στο Μουσείο Γεωαστροφυσικής, θα θαυμάσουμε τα πρώτα τηλεσκόπια της Ελλάδας, όπως το μεσημβρινό τηλεσκόπιο Γ. Βούρη (1846) και το τηλεσκόπιο 16εκ. το οποίο βρίσκεται εδώ και 150 έτη κάτω από το θόλο-σύμβολο του κτηρίου Σίνα. 

Αυτή η γεμάτη νέες γνώσεις ημέρα, κλείνει με ένα λουκούλλειο δείπνο στο Μοναστηράκι! Ορεκτικά, σαλάτες, νόστιμες επιλογές κυρίως πιάτων, κρασάκι και καλή παρέα θα έχει το svouroβράδυ μας!!!


Κυριακή 29 Μαρτίου 2026

Ξημερώνει Κυριακή και έχουμε μια ωραία ευκαιρία να καμαρώσουμε τους Εύζωνές μας, στη πιο μεγάλη και επίσημη αλλαγή φρουράς της εβδομάδας!

Μετά το πρωινό μας μετακινούμαστε με μετρό ως την Πλατεία Συντάγματος. Στις έντεκα ακριβώς θα παρακολουθήσουμε την επίσημη και μεγαλύτερη τελετή αλλαγής φρουράς στο Μνημείο του Άγνωστου Στρατιώτη, όπου ένα άγημα Ευζώνων παρελαύνει από το στρατόπεδο της Προεδρικής Φρουράς. Μια εντυπωσιακή τελετή με τη συμμετοχή πλήθους κόσμου, που θυμίζει μικρή παρέλαση.

Επιστροφή στο ξενοδοχείο μας για να παραλάβουμε τις αποσκευές μας και γεμάτοι νέες εμπειρίες από μια ..διαφορετική Αθήνα, να ξεκινήσουμε το ταξίδι της επιστροφής στην πόλη μας, κάνοντας τις ανάλογες στάσεις.


ΤΙΜΗ ΣΥΜΜΕΤΟΧΗΣ / ΑΤΟΜΟ ΣΕ ΔΙΚΛΙΝΟ ΔΩΜΑΤΙΟ ΚΑΙ ΑΝΩ: 370 €
Επιβάρυνση μονόκλινου: 110 €
Λόγω πολύ περιορισμένου αριθμού δωματίων, όσοι ενδιαφέρεστε για μονόκλινο επικοινωνήστε μαζί μας το συντομότερο δυνατό.

ΣΤΗΝ ΤΙΜΗ ΣΥΜΠΕΡΙΛΑΜΒΑΝΟΝΤΑΙ:
• Μεταφορά με λεωφορείο και όλες οι ενδιάμεσες μετακινήσεις
• Τρεις (3) διανυκτερεύσεις στο “ATHINAIS HOTEL”
• Πρωινό
• Φόρος διαμονής / δωμάτιο ανά διανυκτέρευση
• Εισιτήριο &amp; Ξενάγηση στον Πύργο Βασιλίσσης
• Γευστική δοκιμή 3 κρασιών του Οινοποιείου του Πύργου Βασιλίσσης
• Ημερήσια εκδρομή στην Ελευσίνα
• Πιστοποιημένη ξεναγός για τους αρχαιολογικούς χώρους προς/και στην Ελευσίνα
• Εισιτήριο &amp; Ξενάγηση από Εξειδικευμένο Επιστήμονα στο Μουσείο Αρχαίας Ελληνικής Τεχνολογίας Κοτσανά
• Εισιτήριο &amp; Ξενάγηση στο Εθνικό Αστεροσκοπείο Αθηνών
• Πλήρες δείπνο με κρασί στο Μοναστηράκι
• Έμπειρος τοπικός συνοδός για όλες τις μέρες
• 2 έμπειροι αρχηγοί εκδρομής του γραφείου μας
• Λήψη &amp; διανομή φωτογραφιών
• 2 πλήρως εξοπλισμένα φαρμακεία εκδρομής
• Ασφάλεια αστικής ευθύνης ταξιδιωτικού γραφείου
• Οργάνωση &amp; συντονισμός από το Svoura Traveller’s Club
• 5€ credits στην Svoura Member’s Card σας
• ΦΠΑ

* ΓΙΑ ΚΡΑΤΗΣΕΙΣ στέλνετε ονοματεπώνυμο, κινητό τηλέφωνο &amp; e-mail στο info@svoura.eu ή με μήνυμα στο messenger της σελίδας μας.

** Οι Αρχηγοί της εκδρομής διατηρούν το δικαίωμα αλλαγής του προγράμματος χωρίς παραλήψεις.

Αριθμός Μητρώου Τουριστικών Επιχειρήσεων:
ΜΗ.Τ.Ε : 01.02.Ε70.00.00313.01

Για οποιαδήποτε απορία ή διευκρίνιση μη διστάσετε να επικοινωνήσετε μαζί μας στο 6982 05 58 59 (10:00 – 18:00)

Εάν είναι η πρώτη σας εκδρομή μαζί μας, θα λάβετε δωρεάν την προσωπική Svoura Member’s Card με προνόμια για τις επόμενες εκδρομές σας!

*** Η ΠΟΛΙΤΙΚΗ ΑΚΥΡΩΣΕΩΝ του γραφείου μας είναι η εξής:
Επιστροφή ολόκληρου του χρηματικού ποσού για ακύρωση συμμετοχής από εσάς, μπορεί να γίνει μέχρι και 20 ημέρες πριν από την ημέρα έναρξης της εκδρομής. Επιστροφή 50% του χρηματικού ποσού (παρακράτηση 50%) για ακύρωση συμμετοχής μπορεί να γίνει μέχρι και 10 ημέρες πριν από την ημέρα έναρξης της εκδρομής. Σε διαφορετική περίπτωση δε γίνεται επιστροφή λόγω των προγραμματισμένων εξόδων της εκδρομής.
Παρόλα αυτά εάν οι θέσεις της εκδρομής καλυφθούν, θα σας γίνει επιστροφή χρημάτων στο 100%.
Εάν η ακύρωση της εκδρομής γίνει από το γραφείο μας, σε όλους τους συμμετέχοντες θα πραγματοποιηθεί επιστροφή του 100% των χρημάτων της συμμετοχής τους.

Join our Club και μην ξεχνάτε ποτέ:
Life is moments! Buy memories not things!!!
- **Event URL**: https://allevents.in/athens/4-μέρες-σε-μια-διαφορετική-Αθήνα-by-svoura/200029694605412
- **Event Categories**: 
- **Interested Audience**: 
  - total_interested_count: 312

## Ticket Details

- **Ticket URL**: http://facebook.com/200029694605412?utm_source=AllEvents.in&utm_medium=event-discovery-platform&utm_campaign=athens-events

## Event venue details

- **city**: Athens
- **state**: AT
- **country**: Greece
- **location**: Athens
- **lat**: 37.97393276827
- **long**: 23.735070227838
- **full address**: Athens, Greece

## Event Organizer details

- **affiliate_id**: 2
- **organizer**: Svoura Traveller's Club (https://allevents.in/org/svoura-travellers-club/17044579)

## Event gallery

- **Alt text**: banner
  - **Image URL**: https://cdn-az.allevents.in/events3/banners/3f77dbee60efe7e22f388b87bc91758e866a274133cdf8c2dc611c838b40f6bf-rimg-w726-h352-dc474631-gmir?v=1774285990
- **Alt text**: thumbnail
  - **Image URL**: https://cdn-az.allevents.in/events3/banners/6cc8c7fb7e145e7aca173f46ee1e639ec62818815d97c5e5224db60fbd1850f7-rimg-w300-h300-dc71acef-gmir?v=1774285990

## FAQs

- **Q**: When is the event happening?
  - **A:** Thu, 26 Mar, 2026 at 07:00 am (+02:00)
- **Q**: Where is the event happening?
  - **A:** Athens, Greece
- **Q**: Who is organizing the event?
  - **A:** Svoura Traveller's Club
- **Q**: What type of event is this?
- **Q**: Where can I find ticket details about 4 μέρες σε μια ...διαφορετική Αθήνα “by Svoura”!!! ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "4 μέρες σε μια ...διαφορετική Αθήνα “by Svoura”!!!",
        "image": "https://cdn-az.allevents.in/events3/banners/3f77dbee60efe7e22f388b87bc91758e866a274133cdf8c2dc611c838b40f6bf-rimg-w726-h352-dc474631-gmir?v=1774285990",
        "startDate": "2026-03-26T07:00:00+02:00",
        "endDate": "2026-03-29T20:00:00+02:00",
        "url": "https://allevents.in/athens/4-μέρες-σε-μια-διαφορετική-Αθήνα-by-svoura/200029694605412",
        "eventStatus": "https://schema.org/EventScheduled",
        "location": {
            "@type": "Place",
            "name": "Athens",
            "address": {
                "@type": "PostalAddress",
                "streetAddress": "Λεωφόρος Βασιλίσσης Αμαλίας 10, 105 57 Αθήνα, Ελλάδα",
                "addressLocality": "Athens",
                "addressRegion": "AT",
                "addressCountry": "GR"
            },
            "geo": {
                "@type": "GeoCoordinates",
                "latitude": "37.97393276827",
                "longitude": "23.735070227838"
            }
        },
        "eventAttendanceMode": "https://schema.org/OfflineEventAttendanceMode",
        "description": "Αναχωρούμε την Πέμπτη 26 Μαρτίου το πρωί από Θεσσαλονίκη (Βασιλικό Θέατρο & One Salonica) για ένα 4ημερο σε μια ...διαφορετική Αθήνα που ελάχιστοι επισκέπτονται!\nΣτην διαδρομή θα γίνουν οι απαραίτητες στάσεις για καφέ, φαγητό και WC.\n\nΜπαίνοντας στην Αθήνα το μεσημεράκι, μας περιμένει μια όμορφη",
        "organizer": [
            {
                "@type": "Organization",
                "name": "Svoura Travellers Club",
                "url": "https://allevents.in/org/svoura-travellers-club/17044579",
                "description": "Ημερήσιες εξορμήσεις, διήμερες & τριήμερες εκδρομές στη φύση γεμάτες με ξεχωριστές βιωματικές εμπειρίες!\nΜΗ.Τ.Ε : 01.02.Ε70.00.00313.01"
            }
        ]
    }
]
```